Is í bithéagsúlacht an focal a úsáidtear le cur síos a dhéanamh ar gach rud beo ar domhan – plandaí, ainmhithe agus gnáthóga, agus na naisc agus na ceangail atá eatarthu. Tá an bhithéagsúlacht ríthábhachtach don bheatha ar domhan agus cuireann sí bia, éadaí agus leigheas ar fáil dúinn chomh maith le bheith ag cur lenár gcaighdeán beatha tríd an turasóireacht agus caitheamh aimsire.
Tá oidhreacht nádúrtha agus bithéagsúlacht ag Maigh Eo atá an-saibhir agus a bhfuil éagsúlacht ag baint leo. Tá eolas sna leathanaigh seo maidir le speicis agus gnáthóga a bhfuil tábhacht ag baint leo i Maigh Eo mar aon le cuid de na gníomhaíochtaí atá á ndéanamh ag an Oifig Oidhreachta, i gcomhpháirt le grúpaí eile náisiúnta agus áitiúla, leis an mbithéagsúlacht a chosaint.